English: I'll start by reiterating that I'm not going to defend the failings identified in this report. That is absolutely not what I'm going to do. It would be wholly inappropriate for me to try to do so. The challenge is how those failings are addressed, and we have a wide number of recommendations to do so. As I've said repeatedly, having a proper independent process to do so is really important, not just to the health board, but actually to the public that the board is there to serve, because no family should be treated in this way, regardless of their income, of their educational status, where they live. No family should be treated in the way that the report sets out. If you actually look at similar communities - for example in the Gwent valleys - you don't hear the same story. We don't have the same level of concern. If you look, for example, at practice - and it goes back to culture and things that I've raised and described in many of the responses to questions today - the intervention rates within the former Cwm Taf health board are significant and different, and the report highlights that. It is not explained by the socioeconomic group of people they're dealing with. It is not explained by comorbidities in health, because, actually, similar communities have different intervention rates in terms of induction, caesarean section and assisted delivery. And that comes back to culture within the unit and the practice, and that is part of what has to change. Otherwise, we'll have women taking more risks than they should do in giving birth, potential complications afterwards, and it will change the mix of the staff and the beds that we need to properly service that. So, actually, it's really important to change around a better service and a safer service within the area and a better use of all the resources that we have. It comes back to why the independent review of the 43 serious incidents and the look-back to 2010 is important. But I just want to finish on your point about supporting women to make choices. Yes, as I said, I expect them to be supported to make choices. And there are other consultant-led units that are not in Prince Charles where women may want to give birth, but they should start, as I said in response to Dawn Bowden, by discussing that with their community midwife to talk about fears or concerns they have and the choices that are available to them. I don't agree with you that going back and trying to unpick the south Wales programme is the right thing to do. The concerns that existed then about fragility within our system in trying to run a larger number of sites than our staff and the case mix provides - I don't think that's the right way forward. What we do have to do is to understand the information that we're given by both staff and by people using the services, and to understand what we need to do to properly equip the service that we have in terms of capacity and staff numbers and, crucially, practice and culture.
Welsh: Dechreuaf drwy ailadrodd nad ydw i'n mynd i amddiffyn y diffygion a nodir yn yr adroddiad hwn. Yn sicr, nid dyna'r hyn yr wyf am ei wneud. Byddai'n gwbl amhriodol imi geisio gwneud hynny. Yr her yw sut i ymdrin â'r methiannau hynny, ac mae gennym ni nifer fawr o argymhellion ynghylch sut i wneud hynny. Fel y dywedais dro ar ôl tro, mae cael proses annibynnol briodol i wneud hynny yn wirioneddol bwysig, nid yn unig i'r Bwrdd Iechyd, ond i'r cyhoedd y mae'r bwrdd yno i'w gwasanaethu, gan na ddylid trin unrhyw deulu yn y modd hwn, beth bynnag fo'i incwm, ei statws addysgol, ble maen nhw'n byw. Ni ddylid trin unrhyw deulu yn y ffordd y mae'r adroddiad yn ei nodi. Os ydych chi mewn gwirionedd yn edrych ar gymunedau tebyg - er enghraifft yng Nghymoedd Gwent - nid ydych yn clywed yr un stori. Nid oes yr un lefel o bryder. Os edrychwch chi, er enghraifft, yn ymarferol - ac mae'n ymwneud â diwylliant a'r hyn yr wyf wedi'u codi a'u disgrifio yn llawer o'r ymatebion i gwestiynau heddiw - mae'r cyfraddau ymyrryd yn hen Fwrdd Iechyd Cwm Taf yn sylweddol ac yn wahanol, ac mae'r adroddiad yn tynnu sylw at hynny. Nid yw'n cael ei egluro gan y grŵp economaidd-gymdeithasol o bobl y maen nhw'n ymdrin â nhw. Nid yw'n cael ei egluro gan gyd-forbidrwydd ym maes iechyd oherwydd, mewn gwirionedd, mae gan gymunedau tebyg gyfraddau ymyrryd gwahanol o ran ymsefydlu, toriadau Cesaraidd ac esgor â chymorth. Ac mae'n ymwneud â diwylliant o fewn yr uned a'r arferion, ac mae hynny'n rhan o'r hyn sy'n gorfod newid. Fel arall, bydd gennym fenywod yn cymryd mwy o risgiau nag y dylen nhw wrth roi genedigaeth, cymhlethdodau posibl wedyn, a bydd yn newid cymysgedd y staff a'r gwelyau y mae eu hangen arnom i wasanaethu hynny'n iawn. Felly, mewn gwirionedd, mae'n bwysig iawn gwneud newidiadau i sicrhau gwasanaeth gwell a gwasanaeth mwy diogel o fewn yr ardal a gwell defnydd o'r holl adnoddau sydd gennym. Mae'n pwysleisio eto pam mae'r adolygiad annibynnol o'r 43 o ddigwyddiadau difrifol ac ail edrych ar 2010 yn bwysig. Ond fe hoffwn i orffen ar y pwynt a wnaethoch chi ynghylch cefnogi menywod i wneud dewisiadau. Ydw, fel y dywedais, rwy'n disgwyl iddyn nhw gael cefnogaeth wrth wneud dewisiadau. Ac mae unedau eraill dan arweiniad ymgynghorwyr nad ydyn nhw yn Ysbyty'r Tywysog Siarl lle y byddai menywod efallai eisiau rhoi genedigaeth, ond dylen nhw ddechrau, fel y dywedais mewn ymateb i Dawn Bowden, drwy drafod hynny gyda'r fydwraig gymunedol i siarad am ofnau neu bryderon sydd ganddyn nhw a'r dewisiadau sydd ar gael iddyn nhw. Dydw i ddim yn cytuno â chi mai mynd yn ôl a cheisio datod rhaglen y de yw'r peth iawn i'w wneud. Roedd y pryderon a oedd yn bodoli bryd hynny ynghylch breuder o fewn ein system wrth geisio cynnal nifer fwy o safleoedd nag oedd ein staff a'r cymysgedd o achosion yn gallu eu darparu - dydw i ddim yn credu mai dyna'r ffordd iawn ymlaen. Yr hyn y mae'n rhaid inni ei wneud yw deall yr wybodaeth a roddir inni gan y staff a gan y bobl sy'n defnyddio'r gwasanaethau, a deall yr hyn y mae angen inni ei wneud er mwyn cyflenwi'r gwasanaeth sydd gennym yn briodol o ran capasiti a niferoedd staff ac, yn hanfodol, arferion a diwylliant.